# data[].attributes.attachment_caption
פעילות התבוננות, פליאה וחקר אישי

# data[].attributes.body
לפעמים בימי שרב בהם לא נוכל לעבוד בחקלאות נוכל לעשות עם התלמידים פעילות נהדרת של שוטטות, התבוננות פליאה וחקר דרך היצירה. בשביל זה נצטרך להכין דפים, לוחות קשיחים (קליפ בורד) עפרונות רגילים ועפרונות צבע, אפשר גם צבעי פסטל או טושים. גם מחדד ומחק. יומן טבע הוא יומן אישי המבוסס על התרשמות והתבוננות מדויקת של החוקר. הוא מכיל מידע כמו תאריך, עונה, מקום, תיאור מזג אוויר ופרטים מהטבע שגילינו בטיול - השוטות שלנו בשטח. נשוטט בחווה (אפשר להגדיר מרחב או מספר מרחבים בטווח הרצוי) נסתכל על מה שנמצא סביבנו, מה מושך את תשומת הלב שלנו, אולי משהו שהפתיעה אותנו? (כמו בפעילות 'הליכת וואו') נעצור, נתמקם, מסתכל על הצבעים והצורות. נצייר את מה שמצאנו באופן הכי מדויק שאנחנו יכולים. נתאים צבעים, נספור עלי כותרת. לא צריכים בשביל זה ידע או ניסיון בציור. צריך רק להתבונן ולנסות לתאר את מה שרואים בדיוק כפי שהו...עד כמה שניתן. אפשר להוסיף כיתוב אישי, תיאור מילולי או מה הרגשנו. פעילות יומן טבע עוזרת למקד את הקשב, לעצור ולשהות ברגע הזה, לחוות את הטבע מקרוב באופן אישי ואינטימי. ממליצה לומר לילדים שהמטרה היא התבוננות וחוויה, לראות דברים בעיניים של חוקר. אין לנו מטרה שיצא ציור יפה. אבל בגלל שמדובר בילדים צעירים אפשרו להם גם להוסיף דברים מהדמיון.

# data[].attributes.body
כיוונתי את התדר שלי למצב "אחרי החגים", לעשייה המחודשת בשטח, לשגרה טובה ומטיבה. לשינויים של מזג האוויר. חשתי שגם אנחנו וגם הילדים חוזרים מתקופת החגים ולפעמים זה קצת מאתגר. שוב נתחיל מחדש את ההרגלים בחווה. נדגיש כמה משמעותי השיח הנעים, סבלנות וכבוד הדדי, הקשבה לצוות ולחוקי המקום. וגם נדגיש כמה הלב שלנו מתמלא בחדוות העשייה. כמה שמחה מתעוררת בנו למראה הצמחים והשתילים בגן ירק, בענפים. חגיגה של ריחות, צבעים וטעמים, של התבוננות, למידה ועשייה. ניקח את האנרגיות הגבוהות של הילדים ונמנף אותן לעשייה בשטח. להיות כאן ועכשיו זה בדיוק הרגע הזה שלפעמים מלא ברעש. כי ככה זה עכשיו.

# data[].attributes.headline
שיטוט בגינת מרפא ומחשבות טובות

# data[].attributes.subject
שיטוט בגינת מרפא ומחשבות טובות

# data[].attributes.body
לפני כמה ימים זכיתי להכיר את גינת הפלאים (גינת מרפא) בכפר מלל. שוטטתי בה, התבוננתי בצמחי מרפא, בעצי הדר ושקד. בפרחים הצבעוניים שכאילו התחבאו תחילה ואז צצו מכל פינה כאילו אומרים, הינה תראו אנחנו כאן, בין כל הירוק. מה שמשך את תשומת הלב שלי אלה עשבי הבר הרבים והגבוהים בעונה הזאת. מלא עשבי בר. כמעט לכל עשב כזה יש תכונות נפלאות אבל דווקא הכמות והעוצמה שבהם הרגישה לי קצת מאיימת כאילו עוד רגע הם ישתלטו על הכל. באופן מטאפורי הם דמו למחשבות שליליות וקשות. כאלה שתמיד קופצות ראשונות, גדולות וחזקות. יש להן נוכחות בולטת בחיינו. אבל כשמפנים תשומת לב מכוונת לפרחים הקטנים והעדינים שצומחים בין העשבים מגלים את היופי ואת הכוח שלהם. היופי הזה שקט אבל גם מלא שמחה, צבע ומשמעות. הוא כמו המחשבות השקטות יותר וכמו רגשות החיוביים. אם נתבונן בשקט ונבחר לשים לב עליהם נגלה אותם שם, מחזירים לנו חיוך, רוגע ותקווה.

# data[].attributes.headline
רגע של תשומת לב לעצמנו

# data[].attributes.subject
רגע של תשומת לב לעצמנו

# data[].attributes.body
סוף שבוע חורפי. רוחות וגשם בחוץ ואולי גם בלב. אבל מידי פעם קרני השמש מציצות ומחממות. נתעטף בבגד חם, נכין לעצמנו משקה מפנק. נמצא מקום בו נוכל להסתכל החוצה מהחלון, אולי נצא למרפסת או לגינה. נעצום את העיניים ונקשיב לקולה של הרוח בין ענפי העצים, לקולות וצלילים של הסביבה, לטיפות הגשם. ננשום כמה נשימות עמוקות ושלוות. ניקח לגימה מהמשקה, נרגיש אותו זורם ומחמם את הגוף. נשאל מה מזג האוויר הפנימי שלי עכשיו? ניקח כמה נשימות נוספות. נאחל לעצמנו להיות בטוחים ומוגנים/ בטוחות ומוגנות, שמחים ושלווים/ שמחות ושלוות. נתן לעצמנו חיבוק.

# data[].attributes.headline
התבוננות קשובה בטבע 

# data[].attributes.subject
התבוננות קשובה בטבע 

# data[].attributes.body
כרטיסיית פעילות

# data[].attributes.headline
היופי בשונות

# data[].attributes.subject
היופי בשונות

# data[].attributes.body
התבוננות בעלי הרקפות מגלה את השונות והייחודיות של כל עלה ועלה. כולם שייכים לאותו מין של צמח הרקפת, אך כל עלה שונה והיופי שלו יחיד ומיוחד ולא דומה לאף אחד אחר. בואו נסתכל מקרוב ונבחין בצורות ובגוונים, בקווים ובכתמים של העלים. אפשר לצאת לשוטטות בטבע, בגינה או בחצר ולחפש איפה עוד אפשר לראות דברים דומים? ניתן לאסוף עלים או תרמילי צמחים ולהתבונן בהם תוך כדי ציור בוטני - ציור מדייק ככל שאפשר מתוך התבוננות קשובה בצמח. ואחרי זה אולי נתבונן האחד על השניה ונגלה גם באנו דפוסים דומים לאלה של הטבע? נגלה שוב ושוב שהפסיפס של העולם מורכב משונות.
צילום, מתן בן-ארי

# data[].attributes.attachment_caption
חוכמת הכלנית

# data[].attributes.headline
כוח האחדות של הטבע

# data[].attributes.subject
כוח האחדות של הטבע

# data[].attributes.body
אתמול בהדרכת בוטניקה שדיויד עשה לנו, נחשפתי לדבר מופלא שאני שמחה לחלוק כאן איתכם.ן. בתמונות פקעת שלמה של פרח הנורית, וחלקים נפרדים של אותה הפקעת. כל חלק נפרד יכול לצמוח לצמח קטן ללא פריחה. רק אחרי כמה שנים הוא ישכפל את עצמו ויגיע לפקעת שלמה כמו שרואים בתמונה השנייה. רק כשהפקעת שלמה - מורכבת ממספר רב של חלקים המחוברים יחד היא תצמח במלואה ותוציא פרח נורית יפיפה. וזהו כוח האחדות של הטבע.

# data[].attributes.headline
הכרות עם החווה בדגש על חוויה חושית

# data[].attributes.subject
הכרות עם החווה בדגש על חוויה חושית

# data[].attributes.body
הצעה לתשומת לב לחושים תוך כדי הכרות עם ענפי החווה במטרה לחדד את תשומת הלב לפרטים הקטנים ולתחושות הגוף. החוויה החושית מחברת אותנו לכאן ועכשיו, עוזרת לגלות את המרחב בסקרנות ולהיות קשובים יותר.

1. כשאנחנו הולכים בחווה בואו נשים לב על הקרקע השונה כשאנחנו דורכים עליה.
האם זה חול/אדמה רכה או קשה, חצץ, משטח אחר. שימו לב איזו תחושה אתם מרגשים מתחת לרגליים? האם יש צליל מיוחד כשאנחנו דורכים? האם התחושה נעימה/לא נעימה?

2.  בואו נשים לב על הצבעים השונים. הגוונים השונים של ירוק, חום, אולי יש צבעים נוספים? במהלך השנה תראו ותגלו כיצד צבעי החווה משתנים בכל עונה ועונה.
3. אני מזמינה אתכם להקשיב לצלילים, לקולות...(ציפורים, רוח, טרקטור...)

4. בוא נשים לב על הריח: של צמחים, של אדמה. האם הריח נעים/לא נעים, אולי זה ריח מוכר ואולי חדש?

5. אפשר להזמין את הילדים לגלות תחושות נוספות במהלך הסיור/העבודה.
במידה ויהיה זמן אפשר לתת לכמה ילדים לשתף את התחושות בסיום השיעור. תעודדו אותם לענות את התשובות בתוך ליבם (לא חייבים בקול) ולהרגיש חוויה אישית.

# data[].attributes.headline
איזה זרעים נרצה לזרוע השנה?

# data[].attributes.subject
איזה זרעים נרצה לזרוע השנה?

# data[].attributes.body
הצעה לשיחה קצרה עם הילדים בתקופת הזרעות והשתילות.
(מתורגם מאנגלית)
הנה השאלה ששאלתי את הילדים בשיעורי מיינדפולנס של השבוע.  כשהילד זורע זרע מאריזת זרעי הגזר, מה הוא יכול לצפות לגדול?  האם עגבנייה תצמח מזרע גזר?  מה עם אבטיח?  האם עולה תירס?  אולי חמניות?  כמובן שלא, כשהוא זורע זרעים מאריזת זרעי גזר, גזר יצמח!
משהו כזה קורה גם אצלנו.  כאשר אנו זורעים זרעים של ביטחון, סבלנות וטוב לב, אלו הן התכונות שצומחות.  כאשר אנו זורעים זרעים של ספק, חוסר שקט ואכזריות, התכונות הללו צומחות במקום זאת.
אילו זרעים נזרע היום?

# data[].attributes.headline
הכרת תודה ואיחולים לראש השנה לטבע ולעצמי

# data[].attributes.subject
הכרת תודה ואיחולים לראש השנה לטבע ולעצמי

# data[].attributes.body
רגע של תשומת לב...

הצעה לשיחה ופעילות קצרה ברוח מיינדפולנס ואיכויות הלב,

לתחילת שנה/ראש השנה/התחלת שתילות בשדה

(כל מורה בהתאם לתכון האישי)

מיקום: ישיבה בסככה או עמידה במעגל בשטח.

נושא: הודיה וברכה

זמן:  כ- 5 דק'

בואו נשים לב על הטבע סביבנו, על האדמה שמגדלת גידולים לאורך השנה, על הצמחים והעצים, על השמים, השמש. נקשיב לקולות הציפורים.

ניקח שתי נשימות עמוקות.

אני מזמינה אתכם לומר בלב תודה על מה שיש לנו, על הטבע הסובב אותנו. על האדמה המניבה.

בואו נחשוב רגע על מילה טובה/איחול לראש השנה שנרצה לאחל לטבע שלנו כאן בחווה.

אפשר שכל ילד/ה ידמיינו כדור דמיוני (כדור אנרגיה) ובזמן שיגידו את האיחול ישלחו את הכדור למרחב.

לוגמה: אני מאחלת שכל הגידולים יצליחו/שיצמחו פרחים יפים/ שדבורים יעשו הרבה דבש/שציפורים ישירו שירים יפים...

אפשר לעשות את הפעילות עם הכרת תודה וברכה יותר אישית, לעצמי, למשפחתי, לחבריי...

# data[].attributes.attachment_caption
דמיון מודרך, נשימה וציור

# data[].attributes.headline
קשב נשימה עם כף היד

# data[].attributes.subject
קשב נשימה עם כף היד

# data[].attributes.body
לאחר ביצוע התרגיל של קשב נשימה אפשר לבקש מהילדים לתרגל ביחד דרך הציור. לצייר את כף היד כפי שדמיינו בתרגיל או לצייר הרים וטבע ולשתף את הציורים.

# data[].attributes.body
עונת האביב היא העונה שיש בה הכי הרבה צבעים. הפעם ברגע של תשומת לב וברוח ההשתלמות, נפנה את תשומת הלב שלנו לקשר בין הצבעים לרגשות.
האם יש צבעים שאנחנו אוהבים במיוחד? האם יש צבעים שאנחנו אוהבים ללבוש או כאלה שלא נלבש אף פעם ומדוע? האם החדר שלנו בצבעים שאנחנו אוהבים?
האם הצבעים גורמים לנו לחוש תחושות מסויימות? נעימות לא נעימות, משיכה או דחייה, או אולי לא מעוררים בנו תחושות בכלל? אפשר להציע לילדים במהלך השיעור בחווה לשים לב על צבעי הפרחים, על הבדלים בין הגוונים של ירוק. נשאל את עצמנו בלב איזה צבע אנחנו אוהבים במיוחד? כמובן אפשר לשתף אם יהיה לכך זמן.
נעמוד רגע ליד צבע שאנחנו אוהבים, להתבונן בו כמה שניות וניקח נשימה עמוקה, כאילו אנחנו נושמים את הצבע לתוכנו. נספוג אותו דרך החושים שלנו, נוכל לדמיין את האוויר נצבע בצבע הזה, ננשום נשימה נוספת.

# data[].attributes.headline
נשימת פרח ונר

# data[].attributes.subject
נשימת פרח ונר

# data[].attributes.body
נשימה תמיד מחברת אותה לכאן ועכשיו. הפניית תשומת לב מכוונת לנשימה מאפשרת לעצור לרגע ולהירגע. להביא את הקשב לגוף, לתחושות שלנו, ופשוט להיות בנוכחות. מאפשרת שמיטה של כל מה שמציף אותנו וגורם לרעש ולחוסר שקט פנימי. בכל פעם שנשים לב על הנשימה נפתח מיומנות של עצירה, נוכחות קשוב והשהיית תגובתיות. השבוע אני מציעה שנפתח את המפגשים ברגע של נשימה. אפשר להביא דימוי של פרח ונר או במקום הנר, פרח סביון סבא (כמו בתמונה)
1. נדמיין ביד אחת פרח יפיפה וביד שניה נר צבעוני.
ניקח אוויר כאילו אנחנו מריחים פרח.
ננשוף את האוור החוצה כאילו אנחנו מכבים נר.
נחזור על הפעולה שלוש פעמים.
הרחבת התרגול:
2. נדמיין שאנחנו נושמים ריח נעים מאד של זר פרחים ענק (ניקח מלא אוויר) ננשוף חזק כאילו אנחנו מכבים עוגת יום הולדת עם הרבה נרות.
3. נדמיין שאנחנו נושמים ריח הכי טעים ומיוחד של פרח קטנטן ועדין ביותר...ובמקום לכבות את הנר - ננשף נשיפה עדינה ורק נגרום ללהבת הנר לנוע מצד לצד.
* משפט לסיכום התרגול: תודה ילדים שהשתתפתם כל כך יפה. בכל פעם שתרצו לעצור ולהירגע תוכלו להיזכר בתרגיל הזה ולעשות אותו בעצמכם.
ההדרכה המלאה לנשימת פרח ונר בסרטון המצורף:
https://www.youtube.com/watch?v=_kpbcUQKt1s&ab_channel=%D7%A9%D7%A4%D7%AA%D7%94%D7%A7%D7%A9%D7%91-%D7%9E%D7%99%D7%95%D7%9E%D7%A0%D7%95%D7%99%D7%95%D7%AA%D7%9E%D7%99%D7%99%D7%A0%D7%93%D7%A4%D7%95%D7%9C%D7%A0%D7%A1%D7%9C%D7%99%D7%9C%D7%93%D7%99%D7%9D%D7%95%D7%A0%D7%95%D7%A2%D7%A8
אשמח לשיתופים ולתגובות אחרי הפעילות :-)

# data[].attributes.body
עמדנו לרגע ליד השלט קשב לצלילים. קבוצה קטנה - בפרטני. קראנו ביחד את הכתוב והקשבנו. ואז אחת הילדות אמרה "אז מה שהבנתי, שבמהלך היום עלי לשים לב לצלילים שעושים לי תחושב נעימה, ככה יהיה לי מצב רוח טוב יותר כל היום". היה נפלא לשמוע אותה אומרת זאת, אפילו מרגש. יש לנו בחווה 8 שלטים כאלה, כל אחד עם הפנייה לתשומת לב למשהו אחר בטבע ובתוכנו. בואו נעצור לידם לרגע של תשומת לב.

# data[].attributes.body
בואו נזמין את הילדים להקשיב לקולות ולצלילים המקיפים אותם. בשלב הראשון אפשר לבקש מהם לכוון את השמיעה ו"למצוא" שלושה צלילים שונים בסביבה שלהם.
מי שרוצה יכול לעשות את הפעילות בעיניים עצומות (זה מחדד את השמיעה) אך לא חובה להיות בעיניים עצומות, מפני שעצימת עיניים עלולה לגרום לתחושת חוסר בטחון ואי נחת אצל חלק מהילדים.
בשלב השני נבקש להקשיב לשלושה צלילים רחוקים יותר, בגן ירק, ברחוב מחוץ לחווה, רחוק יותר...
אחרי זה נבקש למקד את הקשב לצלילים הכי הכי קרובים במרחב הקרוב ביותר - אולי לצלילי הנשימה. נאפשר כמה רגעים להקשיב ולא נתערב. לאחר מכן אפשר לבקש מהם לשתף איזה צליל תפס את תשומת הלב שלהם? אולי הם גילו צליל שהפתיע אותם שלא שמעו קודם.
כעת נוכל לשאול שאלה: האם אפשר לשמוע את הרוח? האם לטבע יש צלילים וקולות?
מחקרים בתחום חקר המוח אומרים שצלילי הטבע מרגיעים, משפרים את מצב הרוח ואפילו מרפאים. נבקש מהילדים לחדד את הקשב ולשים לב לקולות ולצלילים של הטבע. להבחין בדמיון ובשוני, בצלילים קרובים ורחוקים. בואו נשים לב על שלושה צלילים מהטבע...
נזמין אותם להמשיך לשמוע את צלילי הטבע במהלך הפעילות בחווה וגם אחרי זה מהחלון בבית, בחצר בית הספר, בדרך הביתה, בפארק.
עוד על הנושא בהיבט הסביבתי: ניתן לדבר על זיהום רעש (אתרי בנייה, מוזיקה רועשת, מכוניות) המושג זיהום רעש מתייחס לזיהום סביבתי המשפיע לרעה על בני אדם וגם על בעלי חיים. למערך שיעור בנושא: https://www.parks.org.il/article/lesson-5/

# data[].attributes.headline
להיות כמו עץ

# data[].attributes.subject
להיות כמו עץ

# data[].attributes.body
אילו היינו עצים איזה מאפיינים היו לנו? שורשים עבים המתחברים לקרקע ומאזנים אותנו, גזע יציב וחזק, ענפים גמישים וחזקים המתפשטים לצדדים ומעניקים שווי משקל, מזינים, מעניקים הגנה וצל.
בפעילות זו נדמיין לרגע שאנחנו עומדים (צומחים) כמו עצים.
עמידת עץ משפרת את שווי המשקל, מאזנת ומייצבת אותנו ומשפרת את תשומת הלב שלנו. נתחבר לכמה רגעים לכוחם המיוחד של העצים, ונדמיין את הכוחות האלה בתוכנו.
נבקש מהילדים לדמיין עץ אישי, אולי כזה שהם ראו ואהבו, או עץ דמיוני, או אחד העצים הצומחים בחווה. לאחר מכן נבקש מהם לעמוד בפיסוק קל, כפות הרגליים כמו השורשים נטועים עמוק באדמה, הגוף עומד יציב כמו גזע, הידיים והאצבעות כמו ענפים ועלים הנעים ברוח. מעלים ידיים כלפי מעלה יחד עם השאיפה, מורידים למטה עם הנשיפה. אחרי כמה תנועות כאלה אפשר לשלב את הידיים מול בית החזה ולהרים רגל אחת כמו בתמונה. לנסות לשמור על יציבות. נחזור לעמידה יציבה על שתי הרגליים, נקשיב לקולות ולצלילים, נשים לב על הנשימה. נשאף כמה נשימות עמוקות ונתחבר לכוח העץ הפנימי.

# data[].attributes.headline
העץ שלי – משחק עצים קשוב לט"ו בשבט

# data[].attributes.subject
העץ שלי – משחק עצים קשוב לט"ו בשבט

# data[].attributes.body
כל ילד וילדה יוצאים לסיור עצמי קצר ובוחרים אחד מעצי החווה. ניגשים אל העץ, מתבוננים בו, נוגעים בגזע שלו ואומרים לו את שמם. לדוגמה: שלום עץ – שמי אלה ומה שמך? בודקים האם יש ליד העץ שלט עם שם העץ. לאחר מכן מסתכלים על הענפים, העלים, על עובי הגזע - האם אני מצליח.ה לחבק את הגזע לבדי או לא, צבע וצורת העלים, גובה העץ ביחס לגובה שלנו. בעצם עושים הכרות אישית - חושית עם העץ שבחרנו. אומרים לעץ תודה על תרומתו לעולם. (נותן חמצן, צל, יופי, בית ומזון לבעלי חיים, מטהר אוויר...)

מסביב לעץ ניתן למצוא מלא אוצרות. חלקי ענפים, עלים, פירות ואולי דברים אחרים שלא שייכים לעץ אך מונחים תחתו כי הגיעו עם הרוח. נאסוף לסלסלה כמה פריטים טבעיים שנמצא בסביבת העץ (בלי לקטוף כמובן) ונגיד לעץ תודה על האוצרות שנאספו תחתיו.

נביא את כל הדברים למקום שנקבע מראש, שם כל ילד וילדה יניחו את החפצים בתוך המעגל, כך ניצור יחד מנדלה קבוצתית מאוצרות שמצאנו.

נשמע שיתופים של ילדים איזה עץ הם אהבו ומה הם אהבו בו.

ניתן לסכם את הפעילות במשפט כמו: היופי ביצירה המשותפת שלנו שכל הפריטים נאספו מתחת לעצים בזכות תשומת הלב שלכם. אתם זיהיתם את הפריטים, אספתם, בחרתם להניח בצורה מסוימת וכך יצרתם יחד יצירת אמנות משותפת. היכולת שלנו (האנשים) ליצור משהו חדש, אסטטי, יפה ומיוחד מתוך דברים הכי פשוטים מהטבע – היא יכולת מופלאה שהופכת את העולם ליותר יפה ומשמחת את הלב! היצירה תתפרק באופן טבעי, לטבע לא נעשה שום נזק. ומה שהיה מונח בה יכול לשמש בעלי חיים, ציפורים, נמלים וכד'. וכמובן נזכור להוקיר תודה לעצים.

פעילות זה מרחיבה ידע אישי, מחדדת התבוננות, מעוררת חושים, תחושת שייכות, הכרת תודה, קרבה לטבע וחשיבה סביבתית חיובית :-)

# data[].attributes.headline
כוח הציפורים

# data[].attributes.subject
כוח הציפורים

# data[].attributes.body
התחלת פעילות: שלום, היום אנחנו נקשיב קצת לטבע.  נתחיל בלהחזיק ידיים במעגל. כעת נעצום עיניים ונקשיב. אחרי 15 שניות, שואלת: מה אתם שומעים? תשובות: ציפורים, אוטובוס, רוח. בואו ננסה להתמקד בצלילים של ציפורים בלבד. איך הייתם מגדירים את המצב של הציפורים האלו? שמחות, עצובות, חלשות, חזקות, עצבניות, עסוקות, משועממות. עכשיו נדמיין שאנחנו ציפור- תזכרו בכח הדימיון הכל אפשרי. איזו תכונה או כח מיוחד של ציפור יש בכם בדימיון? נודדות למדינות אחרות, עפות גבוה, צופות מלמעלה, עומדות על רגל אחת בשיווי משקל, יושבות על הגב של פיל בלי לפחד.  עכשיו, שימו יד על בית החזה ותבחרו להיות ציפור עם כח על. איזו ציפור תבחרו להיות- זריזה כמו חוחית, או עוצמתית כמו נשר או נץ, שמחה כמו ציפור שיר או מצחיקה כמו תוכי. חזקה כמו פלמינגו? עכשיו בכל פעם שתרגישו שאתם רוצים לקבל את הכוח שבחרתם( עוצמה, זריזות, שמחה) תעצמו עיניים ושימו יד על בית החזה ותתחברו לכח העל של הציפור שבכם.

# data[].attributes.headline
ריחות האביב, לבלוב ופריחה, ועבודה מרובה

# data[].attributes.subject
ריחות האביב, לבלוב ופריחה, ועבודה מרובה

# data[].attributes.body
אחרי חופשת הפסח חוזרים לשגרת העבודה, החווה פורחת בשלל צבעים, הצמחים והגידולים זקוקים לטיפול. עשייה מרובה לפנינו ובעוד כמה ימים יש את יום השואה, יום הזיכרון ויום העצמאות. תקופה עמוסה, גם רגשית. אני מזמינה אותנו להתמסר לחדוות העשייה, ותוך כדי להפנות את תשומת הלב של הילדים למזג האוויר המשתנה, למשבי הרוח, לריחות ולצבעים. להקדיש רגע של תשומת לב למגוון תחושות (נעימות ולא נעימות) המתעוררות בגוף במגע עם הטבע. לאפשר להביע רגשות במקומות בהם מתעורר קושי בעקבות אירועי החודש, או קושי אחר הקשור לעולם הטבע (דבורים, יתושים) להדגיש ולחזק מקומות של אופטימיות, שיתוף פעולה, התגברות על פחדים, שמחה והצלחה הבאים בעקבות העשייה המשותפת שלנו בחווה.

# data[].attributes.body
כולנו חווים תקופה לא פשוטה. במפגש שלנו עם הילדים יכולים לעלות שאלות, חששות ופחדים בעקבות המצב. אני מזמינה אותנו לתת מקום לחששות אלה. במשפטים קצרים של הבנה שנותנים מקום לרגשות ולא מבטלים אותם ובנימה אמפטית ורגועה. "זה בסדר לפחד", "גם אני לפעמים חוששת", "אני מבינה מה אתה מרגיש". מומלץ לא להגיד "אין לך מה לפחד". כדי לעזור להירגע נוכל למצוא מקום של שקט בתוכנו. הנשימה שלנו היא העוגן שלנו. נוכל להזמין את הילדים לשים לב על הנשימות, ואף לקחת כמה נשימות קצת יותר עמוקות ומלאות ביחד איתם. אפשר לעשות זאת על יד עץ/פרח/צמח יפה. וגם לשים לב שהאדמה יציבה, וכך גם אנחנו עומדים יציבים על הקרקע ושומרים על עצמנו. כמובן גם הפעולות שלנו יכולות לעזור לנו להיות מוגנים, על ידי כך שנשמע להוראות פיקוד העורף. נזכור שיעורים בטבע, בחווה מאפשרים לילדים להיות בשגרה, בשמחה ובאנרגיות חיוביות. כשאנחנו רגועים אנחנו יותר חזקים ויציבים.

# data[].attributes.body
זהו החודש האחרון של שנת הלימודים בחווה,
זו הזדמנות להביט אחורה על התהליכים ועל החוויות שהיו לנו. להתבונן על השינויים בטבע-בחווה ובתוכנו.
מציעה כאן שיחת סיכום קצרה ברוח המיינדפולנס.
להציע לילדים לחשוב ולשתף ב:
1. דבר אחד שהכי שימח אותם בביקוריהם בחווה והם רוצים לשמור בתוך הלב/בזיכרון.
2. דבר אחד שהיה קשה או לא נעים והם התגברו עליו.
התמקדות בחוויות טובות מחזקת את תחושת השמחה הפנימית. מייצרת זיכרונות חיוביים משמעותיים עבור הילדים.
התגברות על משהו שהיה לנו קשה/לא נעים מסמלת את החוזק ואת יכולת הוויסות והיציבות שלנו.
שניהם חשובים להתפתחות של תחושת ההצלחה, תחושת המשמעות האישית והחוסן הנפשי.
לסיום אפשר לעמוד באחד המקומות בחווה - מול הנוף של גן ירק או בפרחים ולהוקיר תודה לאדמה שגידלה את היבול במהלך השנה.
נזכיר לילידם שהם תמיד מוזמנים לבוא לבקר ביחד עם ההורים ולתת להם תחושה שהם רצויים. יש ילדים שהידיעה שסיום הוא לא הסוף ויש אפשרות להמשיך קשר בדרך אחרת, משמעותית עבורם.

# data[].attributes.headline
רגע לפני סיום 

# data[].attributes.subject
רגע לפני סיום 

# data[].attributes.body
עבור ילדים רבים המפגשים בחווה מלאים במשמעות ובחוויה והם מצפים להם משבוע לשבוע. כעת במפגשים האחרונים לפני החופשה אפשר לדבר על תהליך הפרידה. חלק מהכיתות יבואו בשנה הבאה, עבורם זה סיום תקופה. זמן לשים לב על השינויים בטבע ובשדה החקלאי, הבשלת פירות, קמילה, מנוחה. אפשר להיזכר בחוויות טובות, בקשיים שהיו שהתגברנו עליהם. חלק נוסף מהתלמידים לא יגיעו לחווה במסגרת בית הספר, עבורם זו פרידה של ממש. אפשר לדבר על חוויה שהייתה הכי משמעותית, מעניינת, כיפית. אפשר להציע לכל אחד ואחת לשוטט באזורים שונים בחווה ולבחור מקום שהכי הכי אהבנו והרגשנו בו טוב ונעים. לשהות במקום הזה מספר דקות, לנשום כמה נשימות, לשים לב על צורות, צבעים, מרקמים, וריחות שיש בו. לשים לב על סוגי צמחים הגדלים בו, ובעזרת החושים "לצלם" אותו אל הלב שלנו. נוכל להיזכר בו בכל פעם שנרצה לחוש תחושה נעימה ומרגיעה, אפילו שנהיה רחוקים מהחווה. המקום האהוב תמיד יהיה שמור לנו בלב ויהיה חלק מאתנו. זהו הכוח המרפא והקסום של הטבע.